 20 ሕዳር 2020 ኣባል ደባይ ተዋጋኢ ሰራዊት ኣብ ዝነበረሉ ንርክባት ሰራዊት ኢትዮጵያ ኣብ ምዕፋን ዝነጥፍ ዝነበረ ደብረጽዮን ገብረሚካኤል ሎሚ መራሒ ናይቲ ምስ መንግስቲ ኣቢይ ኣሕመድ ኣብ ወተሃደራዊ ረጽሚ ኣትዩ ዘሎ ህዝባዊ ወያነ ሓርነት ትግራይ እዩ ኣብ 1970 ካብ ዩኒቨርስቲ ኣዲስ ኣበባ ትምህርቱ ኣቋሪጹ ናብቲ ኣንጻር ስርዓት መንግስቱ ሃይለማርያም ዝቃለስ ዝነበረ ህወሓት ዝተጸምበረ ደብረጽዮን ዝበዝሕ ዕድሚኡ ኣብ ህወሓት እዩ ኣሕሊፍዎ ኣብ ጎቦታት ትግራይ ወተሃደራዊ ስልጠና ድሕሪ ምዝዛም ደብረጽዮን ንዘለዎ ቴክኒካዊ ክእለት ዘስተብሃለ ናይ ቀረባ መሓዝኡን ብጻዩን ኣለማየሁ ገዛሀኝ ናብ ኣሃዱ ቴክኒክ ክምደብ ሓሳብ ከም ዘቕረበ ይዛረብ ደብረጽዮን በሊሕ ግን ድማ ጥቁብ ዕባይ ከተማ ሽረ ብምንባሩ እቲ ቦታ ብልክዕ ንዕኡ ዝኸውን ምንባሩ ኣቶ ኣለማየሁ ገሊጹ ኣብ መባእታ ደረጃ ትምህርቲ ኣብ ዝነበረሉ ካብ ስራሕ ወጻኢ ዝኾነ ባተሪታት ሬድዮታትን ኤለክትሪካዊ ኣቕሑትን እናኣከበ ይጽግን ነይሩ ወላኳ ኣብ ከተማና ኤለክትሪክ እንተዘይነበረ ካብቲ ዝኣራረዮ ኣቕሑት መብራህቲ ሰሪሑ ነይሩ ክብል ይዝክር ኣቶ ኣለማየሁ ህወሓት ንርክባት ናይቲ እዋን ሰራዊት ክጸናጸንን ንፈነወታት ንርክባት ሬድዮ ክዕፍንን ብምኽኣሉ ደብረጽዮን ኣብቲ ዝተመደበሉ ኣሃዱ ቴክኒክ ጸብለል እዩ ኢሉ እዚ ንኽንዕወት ዓቢይ ተራ እዩ ነይርዎ ምኽንያቱ ህወሓት ብዛዕባ ምንቅስቓሳት ጸላኢ ኣቐዲሙ ይፈልጥ ነይሩ መጥቃዕቲ ኣብ ዝካየደሉ ድማ ስለ ዝዕፈኑ ንሓድሕዶም ክራኸቡ ኣይኽእሉን ይብል ኣቶ ኣለማየሁ ደብረጽዮን ሞይኡ ንምምዕባል ብዝተሰንዐ ፓስፖርት ዓዲ ጥልያን በጺሑ ድሕሪ ምምላሱ ንናይ ፈለማ መደበር ሬድዮ ህወሓት - ንድምጺ ወያነ መስሪቱ ድምጺ ወያነ ፈለማ በቲ ስርዓት ደርግ ቋንቋ ኣምሓርኛ ንምትብባዕ ዝጭፍልቖ ዝነበረ ቋንቋኦም ትግርኛ ፈነወኡ ምስ ጀመረ ንተጋሩ ቀንዲ ምንጪ ሓበን እዩ ነይሩ እቲ ስርዓት ንሓድነት ብዙሓት ብሄራት ኢትዮጵያ ንምድንፋዕ ንቋንቋ ኣምሓርኛ እዩ ዘሰጉም ነይሩ ካልእ ተጋዳላይ ህወሓት ዝነበረ መዓሾ ገብረኪዳን ካብ ሰራዊት ደርግ ተሓቢኦም ብለይቲ ናብ ጎቦታት ብምድያብ ኣንቴናታት ይተኽሉ ከም ዝነበሩ ይዝክር ሓደ ምሸት ኣብ ሓደ ካብቶም ጎቦታት ጸዲፉ ምስ ካልኣየይ ኮይንና ኢና ኣድሒንናዮ ሽዑ እንተዘይንዕወት እቲ ሬድዮ ምተጀመረዶ? 